Diari Oficial de la Generalitat Valenciana


Sumari del DOGV 5357, del 29-09-2006 (2006/10645)

Informació pública del pla de reforma interior del carrer Albufera i del document de justificació de la integració territorial en el sòl urbà residencial del municipi de Massanassa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5357

Data del DOGV
:   29-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10678


Organisme emissor
:   Ajuntament de Massanassa

Tipus de document
:   Anunci

Informació pública del pla de reforma interior del carrer Albufera i del document de justificació de la integració territorial en el sòl urbà residencial del municipi de Massanassa. [2006/F10932]  
Mitjançant la Resolució d'Alcaldia número 453, de data 31 de juliol del 2006, s'acorda tornar a exposar al públic el pla de reforma interior del carrer Albufera, amb les modificacions introduïdes per a adequar-lo a la Llei Urbanística Valenciana i al Reglament d'Ordenació i Gestió Territorial i Urbanístic, així com el document annex de justificació de la integració territorial.  
Estos documents es promouen d'ofici per l'Ajuntament de Massanassa, i el seu àmbit està delimitat per les infraestructures següents:  
. Nord: carrer Sant Pere, excloent l'edificació existent, en el costat sud.  
. Sud: barranc de Xiva.  
. Est: Ferrocarril València . La Encina.  
. Oest: carrer Catarroja.  
El pla de reforma interior del carrer Albufera modifica i complementa l'ordenació urbanística establida pel Pla General d'Ordenació Urbana, en este àmbit:  
. Modifica la classificació del sòl (sòl urbà . no urbanitzable).  
. Introduïx nous conceptes de l'ordenació estructural (àrees de repartiment i aprofitament tipus).  
. Modifica l'ordenació detallada (traçat dels carrers, grandària i forma de les dotacions i volum de l'edificació).  
L'expedient es tramitarà d'acord amb el que establixen els articles 90 i següents de la Llei Urbanística Valenciana i del Reglament d'Ordenació i Gestió Territorial i Urbanístic. L'expedient necessita l'aprovació de la Conselleria de Territori i Habitatge per a la seua aprovació definitiva, en afectar l'ordenació estructural.  
En virtut del que establix l'article 218 del Reglament d'Ordenació i Gestió Territorial i Urbanístic, transcorreguts tres mesos des de la finalització del termini d'informació al públic i de l'emissió d'informes sense resolució expressa sobre l'aprovació provisional, esta s'entendrà desestimada.  
L'expedient instruït, integrat pel pla de reforma interior del carrer Albufera, el document de justificació d'integració territorial i les resolucions adoptades es troba depositat en el Servici d'Urbanisme d'este ajuntament per a la seua consulta en horari d'oficina (de 09.00 a 14.30 hores) de dilluns a divendres, excepte festius. El període d'exposició al públic és d'un mes, comptabilitzat des de l'endemà de la publicació en el Diari Oficial de la Generalitat Valenciana del present anunci, a fi que tots els que es consideren interessats puguen presentar les al·legacions, suggeriments, informes o tots els documents que estimen oportuns en el registre d'entrada.  
Les consultes amb un tècnic municipal, per a aclarir qualsevol dubte o rebre explicacions i abast del document exposat al públic es podran realitzar els dilluns i dimecres d'11.00 a 14.30 hores.  
El Servici d'Urbanisme es troba en la primera planta i el registre d'entrada en la planta baixa de l'edifici ubicat en la plaça de les Escoles Velles, núm. 1, de la població de Massanassa.  
El que es fa públic en compliment del que s'establix en l'article 90.2 de la Llei Urbanística Valenciana i dels articles 554 i 562del Reglament d'Ordenació i Gestió Territorial i Urbanística.  
Massanassa, 31 de juliol de 2006.. L'alcalde: Vicente S. Pastor Codoñer.